**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԶՈՐՔԵՐԻ ՀՐԱՄԱՆԱՏԱՐ**

**ՈՍՏԻԿԱՆՈՒԹՅԱՆ ՊԵՏԻ ՏԵՂԱԿԱԼ**

|  |
| --- |
| 0054 ք. Երևան, Դավթաշեն 2-րդ թաղամաս, 62/26, ընդունարան 370-298, քարտուղարություն 374-001, ֆաքս 370-296 |

№ \_\_\_\_\_\_\_\_\_ «\_\_\_\_\_»\_\_\_\_\_\_\_\_\_\_\_\_\_\_\_\_\_ 2023թ.

Ձեր

*******Սենտրալ ՍՊԸ-ի տնօրեն Ա. Զաքարյանին*

*ՀՎՀՀ 00154817*

*հասցե՝ ք. Երևան, Եղվարդի 108*

*էլ. Հասցե՝* [*central.llc@yandex.com*](mailto:central.llc@yandex.com)

**ԾԱՆՈՒՑՈՒՄ**

**Պայմանագիրը միակողմանի մասնակի լուծելու վերաբերյալ**

Համաձայն «Գնումների մասին» ՀՀ օրենքի 15-րդ հոդվածի 6-րդ կետի՝ 2022 թվականի դեկտեմբերի 9-ին ՀՀ ոստիկանության զորքերի կարիքների համար ավտոպահեստամասերի ձեռքբերման նպատակով կազմակերպված «ՀՀ ՈԶ ԷԱՃԱՊՁԲ-23/6/Բ/1/ԱԾ» ծածկագրով գնման ընթացակարգի արդյունքում 5-10-րդ, 16-րդ, 17-րդ, 19-26-րդ, 29-րդ, 31-33-րդ, 35-37-րդ, 39-րդ, 41-րդ, 44-46-րդ, 55-րդ և 57-րդ չափաբաժիններով հաղթող մասնակից է ճանաչվել Սենտրալ ՍՊԸ-ն և վերջինիս հետ 05.01.2023թ.-ին կնքվել է թիվ **ՀՀ ՈԶ ԷԱՃԱՊՁԲ-23/6/Բ/1/ԱԾ-1** ծածկագրով ավտոպահեստամասերի գնման պայմանագիրը (այսուհետ՝ Պայմանագիր): ՀՀ կառավարության 2017թ. մայիսի 4-ի թիվ 526-Ն որոշման կարգի 33-րդ կետի 12-րդ ենթակետի և Պայմանագրի 8.5-րդ կետի համաձայն` (եթե պայմանագիրը կնքվել է օրենքի 15-րդ հոդվածի 6-րդ մասի հիման վրա, սակայն տվյալ տարում նախատեսված չեն կամ նախատեսված են ավելի քիչ ֆինանսական միջոցներ, քան պայմանագրի գինն է, ապա պայմանագրում նախատեսվում է, որ հետագայում ապրանքների մատակարարումը, աշխատանքների կատարումը կամ ծառայությունների մատուցումն իրականացվում են համաձայնագիր կնքելու միջոցով) 21.03.2023թ.-ին Սենտրալ ՍՊԸ-ի հետ կնքվել է համաձայնագիր՝ միայն 6-րդ, 16-րդ և 17-րդ չափաբաժինների մասով, քանի որ վերոնշյալ մնացած չափաբաժինների մասով մասնակցի ներկայացրած գներին համապատասխան բավարար ֆինանսական միջոցներ չեն հատկացվել և չեն հատկացվելու:

Համաձայն Պայմանագրի 8.15-րդ կետի՝ Պատվիրատուն իրավունք ունի միակողմանի լուծել Պայմանագիրը, եթե Պայմանագրով նախատեսված ապրանքների մատակարարումն իրականացվում է այդ նպատակով ֆինանսական միջոցների առկայության և դրա հիման վրա կողմերիմիջև համապատասխան համաձայնագրի կնքման միջոցով: Պայմանագիրը լուծվում է, եթե այն կնքելու օրվան հաջորդող վեց ամսվա ընթացքում այդ նպատակով պայմանագրի կատարման համար բավարար ֆինանսական միջոցներ չեն նախատեսվում:

Ելնելով վերոգրյալից և հիմք ընդունելով ՀՀ կառավարության 2017թ-ի մայիսի 4-ի N 526-Ն որոշման N 1 հավելվածի 33-րդ կետի 12-րդ ենթակետը և Պայմանագրի 8.15-րդ կետը՝ ՀՀ ոստիկանության զորքերը 2023թ.-ի մարտի 29-ին միակողմանի մասնակի լուծում է ՀՀ ոստիկանության զորքերի և «Սենտրալ» ՍՊԸ-ի միջև 05.01.2023թ.-ին կնքված թիվ «ՀՀ ՈԶ ԷԱՃԱՊՁԲ-23/6/Բ/1/ԱԾ-1» ծածկագրով Պայմանագիրը` 5-րդ, 7-10-րդ, 19-26-րդ, 29-րդ, 31-33-րդ, 35-37-րդ, 39-րդ, 41-րդ, 44-46-րդ, 55-րդ և 57-րդ չափաբաժինների մասով:

Միաժամանակ տեղեկացնում ենք, որ Պայմանագիրը կհամարվի միակողմանի լուծված՝ սույն ծանուցումը Պատվիրատուի կողմից տեղեկագրում հրապարակվելու հաջորդ օրվանից:

*Հարգանքով՝*

***Պարտականությունները ժամանակավոր կատարող,***

***գնդապետ Հ. Բաբայան***



***Կատարող՝ Լ. Աբրահամյան***

***հեռ. 010 - 37 - 40 - 14***